**A GENFI AUTÓSZALONON DEBÜTÁL A VADONATÚJ MG3**

* Az új MG szupermini világpremierje
* Az MG bemutatja legújabb, fejlett Hybrid Plus technológiáját
* Az MG Cyberster további különlegességeit leplezik le

**2024. február 5. - Az MG Motor a 2024-es Genfi Autószalonon, február 26-án, hétfőn mutatja be az új MG3 hibrid kisautót. Ez lesz az MG nagy érdeklődésre számot tartó szuperminijének világpremierje, amelyet 2024-ben kínálnak majd eladásra először az európai vásárlóknak.**

A márka a brit piacon jól bevált benzinmotoros modell helyébe lépő MG3 Hybrid Plus mérföldkövet jelent az MG hajtáslánc-fejlesztésében, és az ügyfeleknek először kínál lehetőséget egy színtiszta hibrid MG vezetésére. A technológiailag fejlett hibrid rendszer a hatékonyság, a teljesítmény és a környezetbarát vezetés kategóriavezető kombinációját nyújtja; új mércét állít fel a rendkívül fontos városi kisautó szegmensben.

Az új MG3 kiemeli az MG elkötelezettségét, hogy az ügyfelek számára szériafelszereltségként számos vezetéstámogató és szórakoztató funkciót kínáljon, mint például az új, két kijelzős képernyő és a konnektivitási szolgáltatások széles választéka.

*"Az MG3 a B-szegmens hibrid ferdehátú modelljei közül a valós körülmények között nyújtott teljesítmény, gazdaságosság, kifinomultság és technológia kivételes keverékét kínálja. Biztosak vagyunk benne, hogy nagyon erős kihívó lesz egy olyan piacon, ahol a vásárlók egyszerre igénylik a kiváló ár-érték arányt és a praktikumot*" – nyilatkozta **Szabó Csaba, az MG Motor Hungary márkaigazgatója**.

Az MG hamarosan érkező Cyberster zászlóshajója szintén kiemelt szerepet kap Genfben. A teljesen elektromos hajtású roadster lehengerlő színválasztékát is nyilvánosságra hozzák, és az MG megerősíti a kabrió villanyautó lenyűgöző teljesítményét és hatótávolságát.

**Megjegyzés a szerkesztőknek:**

* **Az MG3-at az MG sajtókonferenciáján mutatják be: február 26-án, hétfőn, 10:30 CET.**
* **MG stand, 4. csarnok**

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.